Document ID: 32005R1972

NEUVOSTON ASETUS (EY, EURATOM) N:o 1972/2005,
annettu 29 päivänä marraskuuta 2005,
Euroopan yhteisöjen virkamiesten ja muun henkilöstön eläkejärjestelmän maksuosuuden mukauttamisesta 1 päivästä heinäkuuta 2005
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, sellaisina kuin ne ovat vahvistettuina asetuksessa (ETY, Euratom, EHTY) N:o 259/68 (1) ja viimeksi muutettuina asetuksella (EY, Euratom) N:o 723/2004 (2), ja erityisesti mainittujen henkilöstösääntöjen 83 a artiklan ja liitteen XII,
ottaa huomioon komission ehdotuksen,
sekä katsoo seuraavaa:
(1)
Henkilöstösääntöjen liitteessä XII olevan 13 artiklan mukaisesti Eurostat esitti 1 päivänä syyskuuta 2005 eläkejärjestelmän vuoden 2005 vakuutusmatemaattisen arviointiraportin, jossa ajantasaistetaan mainitussa liitteessä olevat muuttujat. Raportin mukaan eläkejärjestelmän vakuutusmatemaattisen tasapainon varmistamiseen tarvittava maksuosuus on 10,3 prosenttia peruspalkasta.
(2)
Liitteessä XII olevan 2 artiklan 2 kohdan mukaisesti 1 päivänä heinäkuuta 2005 voimaan tuleva mukautus saa kuitenkin johtaa enintään 10,25 prosentin maksuosuuteen.
(3)
Euroopan yhteisöjen virkamiesten ja muun henkilöstön eläkejärjestelmän vakuutusmatemaattisen tasapainon varmistamiseen tarvittavaa maksuosuutta olisi tästä syystä mukautettava korkeimmalle mahdolliselle tasolle eli 10,25 prosenttiin peruspalkasta,
ON ANTANUT TÄMÄN ASETUKSEN:
1 artikla
Vahvistetaan henkilöstösääntöjen 83 artiklan 2 kohdassa tarkoitetuksi maksuosuudeksi 10,25 prosenttia 1 päivästä heinäkuuta 2005 alkaen.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä marraskuuta 2005.

Labels: 10
0
15